ΓΡΑΠΤΗ ΕΡΩΤΗΣΗ E-1926/99

υποβολή: Laura Gonzlez lvarez (GUE/NGL) προς την Επιτροπή

(4 Νοεμβρίου 1999)

Θέμα: Ατέλειες του σχεδίου ανάπλασης και βελτίωσης της Casa de Campo στη Μαδρίτη

Στις 31 Μαρτίου και στις 20 Νοεμβρίου 1997, προσφάτως δε στις 1 Οκτωβρίου 1999, η ένωση πολιτών Salvemos la Casa de Campo αποτάθηκε γραπτώς προς την Γενική Διεύθυνση XVI της Επιτροπής, επισημαίνοντας πολυάριθμες ατέλειες οι οποίες κατά την άποψή της, έχει η εκτέλεση του σχεδίου 95.11.61.021-Ε που αφορά την ανάπλαση τωνποβαθμισμένων ζωνών και την βελτίωση του περιβαλλοντικού χαρακτήρα στο πάρκο της Casa de Campo το οποίο χρηματοδοτείται από το Ταμείο Συνοχής καιλοποιείται από το τμήμα περιβάλλοντος του Δήμου της Μαδρίτης.

Ειδικότερα επισημαίνεται ότι κατά την πρώτη φάση εκτέλεσης του σχεδίου κατασκευάσθηκαν δύο ταμιευτήρες στο ρυάκι του Meaques και εν συνεχεία μετατράπηκαν σε απλούς χώρους στάθμευσης τωνδάτων με συνέπεια τον πολλαπλασιασμό των κουνουπιών και των δυσοσμιών εις βάρος του αρχικού προορισμού τους που ήταν ο βιολογικός καθαρισμός του ρυακιού όπως είχε προβλεφθεί από το σχέδιο. Αυτοί οι δύο ταμιευτήρες εν συνεχεία καταστράφηκαν.

Από την άλλη πλευρά, στις 28 Φεβρουαρίου 1998, η ολομέλεια του Δήμου της Μαδρίτης ενέκρινε το επίσης χρηματοδοτούμενο από το Ταμείο Συνοχής δεύτερο σχέδιο γενικής εξυγίανσης της Μαδρίτης, στα πλαίσια του οποίου περιλαμβάνεται η διευθέτηση του ρυακιού του Meaques ύψους δαπάνης 388 εκατομμυρίων πεσετών με διάφορα έργα και την κατασκευή τεσσάρων νέων ταμιευτήρων.

Είναι σε θέση η Επιτροπή να ελέγξει κατά πόσοπήρξε επικάλυψη δαπανών στην περίπτωση κατασκευής και καταστροφής των εν λόγω ταμιευτήρων, κατά πόσονπήρξε καθυστέρηση στην εκτέλεση του εν λόγω σχεδίου και ποίοιπήρξαν οι λόγοι τροποποίησης του σχεδίου με τη δημιουργία νέων χωρών στάθμευσης αντί να ληφθούν μέτρα για να αποφευχθεί η απώλεια εδάφους και για να σταματήσουν οι διαδικασίες διάβρωσης. Γιατί δεν έχουν χρησιμοποιηθεί μέχρι στιγμής τα ιστορικά και περιβαλλοντικά δεδομένα όπως συνέβη και με τη περίπτωση του ιστορικού φράγματος του ΧVΙΙΙ αιώνα; Γιατί δεν τέθηκαν σε εφαρμογή μέτρα περιορισμού της κυκλοφορίας των 50.000 και πλέον οχημάτων τα οποία διασχίζουν καθημερινώς το πάρκο της Casa de Campo και έχουν επιβλαβείς συνέπειες από περιβαλλοντικής απόψεως;

Συμπληρωματική απάντηση του κ. Barnier εξ ονόματος της Επιτροπής

(19 Απριλίου 2000)

Στην πρώτη φάση του σχεδίου η Επιτροπή συγχρηματοδότησε δύο μικρά φράγματα. Βάσει των νέωνδρολογικών μελετών οι αρμόδιες αρχές θεώρησαν ότι τα εν λόγω φράγματα είναι ανεπαρκή και πρότειναν κατά τη δεύτερη φάση την κατασκευή πέντε λιμνικών ζωνών ως σύστημα φυσικού καθαρισμού. Η Επιτροπή δεν θα παραλείψει να εξασφαλίσει την πρακολούθηση.

Όλες οι πληρωμές της Επιτροπής βασίζονται σταλικά αντικείμενα που περιλαμβάνονται στην απόφαση. Δενφίσταται επομένως σώρευση συνδρομών για την ίδια δαπάνη. Η πρώτη φάση του σχεδίου έχει τελειώσει σύμφωνα με το καθορισμένο από την απόφαση συγχρηματοδότησης χρονοδιάγραμμα.

Οι θέσεις στάθμευσης είχαν προβλεφθεί στην αρχική απόφαση για την παρεμπόδιση της στάσης οχημάτων στις προστατευόμενες ζώνες. Η ανακατασκευή του τοίχου περίφραξης του πάρκου συνεχίζεται στη δεύτερη φάση του σχεδίου. Η εν λόγω επιδιόρθωση έχει σε μεγάλο βαθμό τελειώσει. Η απαγόρευση κυκλοφορίας στους δρόμους που διασχίζουν το πάρκο Casa de Campo δεν έχει προταθεί στις δύο φάσεις του σχεδίου.